**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 474 /2018**

**ΑΔΑ:** 6ΦΔΝΩΨΑ-19Π



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 53ο/2018 Της 24Ης ΣΕΠΤΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έκδοση απόφασης για προσφυγή με την διαδικασία της απευθείας ανάθεσης στην επισκευή- συντήρηση οχημάτων & μηχανημάτων του Δήμου Αρταίων ’’**

*Στην Άρτα, σήμερα, 24-09-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***22251/20-09-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Ζέρβας Κων-νος***  ***5. Λιλής Γεώργιος***  ***6. Χαρακλιάς Κων/νος*** | **ΑΠΟΝΤΕΣ**    ***1. Κοσμάς Ηλίας***  ***2. Βασιλάκη –Μητρογιώρου***  ***Βικτωρία***  ***3. Παπαϊωάννου Κων/νος*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Οικονομική Επιτροπή έκανε δεκτή πρόταση του Προέδρου της να συζητηθούν (3) έκτακτα θέματα.*

Ο κ. Πρόεδρος εισηγούμενος το 3ο έκτακτο θέμα: **Έκδοση απόφασης για προσφυγή με την διαδικασία της απευθείας ανάθεσης στην επισκευή- συντήρηση οχημάτων & μηχανημάτων του Δήμου Αρταίων** έθεσε υπόψη της Επιτροπής την εισήγηση του τμήματος Διαχείρισης και Συντήρησης Οχημάτων η οποία αναφέρει τα εξής: Σύμφωνα με τις διατάξεις του άρθρου 72 του Ν. 3852/2010 παρ δ, η Οικονομική Επιτροπή αποφασίζει για την έγκριση των δαπανών και τη διάθεση των πιστώσεων του προϋπολογισμού, εκτός από εκείνες που σύμφωνα με τις κείμενες διατάξεις αποφασίζει το δημοτικό συμβούλιο, καθώς επίσης **αποφασίζει αιτιολογημένα και για τις περιπτώσεις απευθείας ανάθεσης προμηθειών, παροχής υπηρεσιών,** εκπόνησης μελετών και εκτέλεσης έργων σε εξαιρετικά επείγουσες περιπτώσεις.

Επειδή έχει συνταχθεί μελέτη από την Τεχνική υπηρεσία για την Συντήρηση και επισκευή των οχημάτων και Μηχανημάτων του Δήμου και έχει ξεκινήσει η διαδικασία του διαγωνισμού (αρχικό στάδιο) και επειδή λόγω των συχνών βλαβών κρίνεται απαραίτητη η επισκευή των οχημάτων και Μηχανημάτων για την ομαλή και εύρυθμη λειτουργία των υπηρεσιών του Δήμου, αλλά και για λόγους δημόσιας υγείας.

**Εισηγούμαστε**

Την έκδοση απόφασης για την έγκριση **αναθέσεων από την αρμόδια Επιτροπή** για την Συντήρηση και επισκευή των οχημάτων και Μηχανημάτων του Δήμου Αρταίων, μέχρι την ολοκλήρωση του διαγωνισμού.

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

1. Αφού έλαβε υπόψη: το Δ.Κ.Κ.3463/2006, το ν. 3852/2010, και την εισήγηση του τμήματος Διαχείρισης και Συντήρησης Οχημάτων
2. **ΑΠΟΦΑΣΙΖΕΙ ΟΜΟΦΩΝΑ**

**Α.** Την έγκριση **αναθέσεων από την αρμόδια Επιτροπή** για την **Συντήρηση και επισκευή των οχημάτων και Μηχανημάτων του Δήμου Αρταίων**, μέχρι την ολοκλήρωση του διαγωνισμού, για την ομαλή και εύρυθμη λειτουργία των υπηρεσιών του Δήμου, αλλά και για λόγους δημόσιας υγείας, σύμφωνα με το ιστορικό της παρούσης.

1. **Β.** Αναθέτει κάθε παραπέρα ενέργεια στον κ. Δήμαρχο
2. **Η απόφαση αυτή έλαβε αριθμό 474 /2018**
3. **Ο ΠΡΟΕΔΡΟΣ**
4. **ΟΙΚΟΝΟΜΙΚΗΣ ΕΠΙΤΡΟΠΗΣ**

7. **ΤΣΙΡΟΓΙΑΝΝΗΣ Κ. ΧΡΗΣΤΟΣ**
8. ***Ακριβές Αντίγραφο***
9. *Άρτα αυθημερόν*
10. *Με εντολή Δημάρχου*
11. *Ο Υπάλληλος*

14. *Γεώργιος Κ. Ντεκουμές*